Let ither anglers choose their ain, 

 And ither waters tak the lead; 

 0' Hielan' streams we covet nane, 

 But gie to us the bonny Tweed ! 

 And gie to us the cheerfu 1 burn 



That steals into its valley fair; 

 The streamlets that at ilka turn 



Sae saftly meet and mingle there. 

 The lanesome Tala and the Lyne, 



And Manor wi' its mountain rills, 

 And Etterick whose waters twine 



Wi' Yarrow frae the forest hills ; . 

 Gala too, and Teviot bright, 



And mony a stream o' playfu' speed ; 

 Their kindred valleys a' unite 

 Amang the braes o' bonnie Tweed. 

 the Tweed! the bonnie Tweed! 



0' rivers it's the best: 

 Angle here or angle there 

 Troots are soomin' ilka where, 

 Angle east or west. 



THOMAS TOD STODDART. 



